Το όμορφο σπίτι του Γιώργου και η πολύ ζεστή φιλοξενία του συνετέλεσαν στο να περάσουμε εξαιρετικά τις διακοπές μας στη Σέριφο.
Το σπίτι είναι όπως ακριβώς περιγράφεται, πολύ άνετο με πολύ γούστο διακοσμημένο, και με τρεις υπέροχες βεράντες και καταπληκτική θέα (η μιά ακόμα και όταν υπήρχαν μελτέμια ήταν πάντα προστατευμένη). Συνιστώ ανεπιφύλακτα το σπίτι του Γιώργου και ειδικά σε εκείνους που αναζητούν στις διακοπές τους ησυχία και γαλήνη. Παρ'όλα αυτά, απέχει μόνο 10 λεπτά από την Χώρα για μπαράκια και φαγητό και άλλα 10 λεπτά από τις καταπληκτικές νότιες παραλίες πάντα απάνεμες και ελκυστικές. Είναι σίγουρο πως θα επιστρέψουμε στο όμορφο νησί. Γιώργο ευχαριστούμε για την ζεστή φιλοξενία σου και το υπέροχο κρασί!